da en da nl ca da da de es da da da da da da da sv da da da en da da de ceb da zh da da de da da da da da da da da da da da da da nl da en da da es nl da
Igen i år er der stor interesse for grønne færger | Transportministeriet
23.8.2022 15:18:58 CEST | Transportministeriet
5 kommunalt drevne indenrigsfærger har sendt ansøgning om støtte til mere klimavenlig sejlads.
I år skal puljen til grøn omstilling af indenrigsfærger II på 50 mio. kr. til kommunalt drevne indenrigsfærgeruter udmøntes.
Ansøgningsfristen til puljen til grøn omstilling af indenrigsfærger II udløb i den 15. august 2022, og 5 kommunalt drevne indenrigsfærger har ansøgt om støtte til grøn omstilling af deres færge.
Der er søgt om støtte for 81 millioner kroner til kommunalt drevne indenrigsfærger.
Tilskuddet udgør 25 procent, og der er derfor ansøgt om støtte til grønne færger for mere end 320 mio. kr. Trafikstyrelsen går nu i gang med at vurdere ansøgningerne.
- De danske indenrigsfærger er altafgørende for mange ø- og lokalsamfund, og samtidig er de en vigtig brik i den grønne omstilling. Jeg er derfor rigtig glad for, at der igen har været store interesse for regeringens puljer til grøn omstilling af indenrigsfærger, siger transportminister Trine Bramsen.
I 2021 blev de 230,7 mio. kr. udmøntet til grøn omstilling af 11 indenrigsfærger fordelt på 10 indenrigsfærgeruter. Med tildelingen fra 2021 bliver der omstillet færger for omkring en milliard kr.
Med de politiske aftaler af henholdsvis 19. april 2021 om grøn transportpulje II (regeringen, RV, SF, EL og ALT) og 25. juni 2021 om grøn transportpulje I (regeringen, V, DF, SF, RV, EL, KF, LA og ALT) er der samlet afsat puljer på 285 mio. kr. til grøn omstilling af danske indenrigsfærger. Der blev i 2021 udmøntet 233 mio. kr. til både kommunalt og kommercielt drevne indenrigsfærger og i 2022 er der afsat 50 mio. kr. til kommunalt drevne indenrigsfærger.
Læs mere hos Trafikstyrelsen
Frederiksholms Kanal 27 F
41 71 27 00http://www.trm.dk
Følg pressemeddelelser fra Transportministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Transportministeriet
Yderligere 140 millioner kroner i ekstraordinært tilskud til trafikselskaberne1.10.2022 11:31:15 CEST | Pressemeddelelse
Regeringen har besluttet at yde et ekstraordinært tilskud på 140 mio. kr. til de regionale trafikselskaber for at understøtte kollektiv transport i hele landet.
Regeringen vil indføre nultolerance for bilister med lattergas i blodet29.9.2022 05:59:01 CEST | Pressemeddelelse
Flere politikredse oplever i stigende grad problemer med, at bilister sætter sig bag rattet efter at have inhaleret lattergas. I dag er det ikke i sig selv strafbart, og regeringen vil derfor nu indføre nultolerance for kørsel med lattergas i blodet.
Tre danske indenrigsfærger får tilskud til grøn omstilling23.9.2022 14:06:55 CEST | Pressemeddelelse
Tre kommunalt drevne indenrigsfærger får i alt 49,5 millioner til mere klimavenlig sejlads.
Regeringen giver yderligere 125 mio. kr. til den kollektive transport efter covid-1920.9.2022 09:55:03 CEST | Pressemeddelelse
Regeringen giver ekstraordinært tilskud til trafikselskaberne efter covid-19. Samtidig skal parterne samarbejde om at få flere passagerer tilbage i busserne.
275 millioner kroner til grønne tog på privatbanerne9.9.2022 13:02:47 CEST | Pressemeddelelse
Partierne bag Infrastrukturplan 2035 er nu enige om hvordan puljen til ladeinfrastruktur til batteritog på privatbanerne skal udmøntes for at fremme den grønne omstilling.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022